Document ID: 31988R3870

*****
ΚΑΝΟΝΙΣΜΟΣ (ΕΟΚ) αριθ. 3870/88 ΤΗΣ ΕΠΙΤΡΟΠΗΣ
της 13ης Δεκεμβρίου 1988
για τροποποίηση του κανονισμού (ΕΟΚ) αριθ. 3540/85 περί λεπτομερειών εφαρμογής των ειδικών μέτρων για τα πίσα, τα κουκιά, τα φούλια και τα γλυκά λούπινα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1431/82 του Συμβουλίου της 18ης Μαΐου 1982 για την πρόβλεψη ειδικών μέτρων για τα πίσα, τα κουκιά, τα φούλια και τα γλυκά λούπινα (1), όπως τροποποιήθηκε τελευταία από τον κανονισμό (ΕΟΚ) αριθ. 1104/88 (2), και ιδίως το άρθρο 3 παράγραφος 7,
Εκτιμώντας:
ότι το άρθρο 31α παράγραφος 4 τελευταίο εδάφιο του κανονισμού (ΕΟΚ) αριθ. 3540/85 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3197/88 (4), προβλέπει ότι προσκομίζεται η απόδειξη της τηρήσεως της πρωτογενούς απαιτήσεως εντός προθεσμίας δώδεκα μηνών κατ' ανώτατο όριο από τον επόμενο μήνα από εκείνον κατά τη διάρκεια του οποίου έχει συσταθεί η εγγύηση· ότι η προθεσμία αυτή αποδεικνύεται σε ορισμένες περιπτώσεις ανεπαρκής λαμβάνοντας υπόψη κυρίως τις διοικητικές διατυπώσεις που θα πρέπει να γίνουν ή τη διάρκεια διαμετακομίσεως·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Αποξηραμένων Ζωοτροφών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 31α παράγραφος 4 τελευταίο εδάφιο του κανονισμού (ΕΟΚ) αριθ. 3540/85, ο όρος «δώδεκα» αντικαθίσταται από τον όρο «δεκαπέντε».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Δεκεμβρίου 1988.

Labels: 10
3
17